《赠写神丘照堂》
宋代·包恢

尝观孝子图，画子事母事。
闻君画最工，事母孝亦至。
人称汝画奇，未知事母慈。
我今为拈出，欲以励孝思。
画不在丹青，照不在眼睛。
方寸不可乱，昭昭在心明。
画到精一处，人人定相如。
但疑心本一，奚为面差殊。
我心犹赤子，我貌极老衰。
君虽欲画我，安能作婴儿。

作者简介：包恢（1182-1268），字宏父，一字道夫，号宏斋，宋建昌南城（今属江西）人。刑部尚书。以廉吏，政绩显著著称，同时他也是文学批评家。